Ghoema-toekennings 2018: Jo Black maak skoonskip | Maroela Media
Ghoema-toekennings 2018: Jo Black maak skoonskip
Jo Black met twee van sy sewe toekennings. (Foto: Simon Sonnekus)
Dit was ŉ goue affêre toe die gewildste kunstenaars in die Afrikaanse musiekbedryf Sondagaand saamgetrek het vir die jaarlikse Ghoema-musiektoekennings.
Dié geleentheid het by die Theatre of Marcellus by Emperors Palace plaasgevind. Die sterre van dié bedryf het vanjaar vir die sewende keer byeengekom om plaaslike Afrikaanse kunstenaars te vereer vir hul jongste werk.
Die groot wenner van die aand was Jo Black, wat met sy groot baard en diep stem aanhangers landwyd aan sy voete het. Dié gewildheid het hom sewe toekennings besorg, onder meer vir album van die jaar vir Skepe, manskunstenaar van die jaar, nuweling van die jaar, digitale album van die jaar, digitale liedjie van die jaar en gewildste liedjie van die jaar. Hy het ook ŉ eretoekenning ontvang vir beste verkoper.
Opgewondenheid het geheers onder die sterre terwyl hulle op die glanstapyt in die Red Roman Shed vir die flitsende kamera’s poseer het.
Willem Botha. (Foto: Leonie Bezuidenhout/Maroela Media)
Willem Botha, wat benoem is in die kategorie vir beste pop-album deur ’n manskunstenaar vir sy album Soen en vergeet, het gasheer gespeel vir die aand en met ŉ grys geruite pak met rooi bykomstighede voor die kameras gepronk. Kurt Darren en Jay het Ghoema-geskiedenis gemaak toe hulle albei met die beeldjie weggestap het vir beste pop-album deur ŉ manskunstenaar.
Die popsangeres Irene-Louise van Wyk het in ŉ pienk, prinsesagtige skepping die geleentheid bygewoon. Caroline-Grace, Sharoney en Eva Morgan het almal in skitterblink rokke op die tapyt verskyn.
Dié sangeresse is almal benoem in die kategorie vir beste pop-album deur ŉ kunstenares, maar Karlien van Jaarsveld is met die beeldjie huis toe vir Sing vir liefde. Van Jaarsveld is ook aangewys as die publiek se gunstelingkunstenares (vrou) terwyl Steve Hofmeyr gekies is as die publiek se gunstelingkunstenaar (man).
Die jong boeremusiekmusikant, Kosie Beukes, het saam met sy ma, Julia, die glansgeleentheid bygewoon. Hy is benoem in die kategorie vir beste boere- of tradisionelemusiek-album. Ricus Nel het egter met sy album, Ricus Nel bring hulde aan Worsie Visser, die toekenning gewen.
Die kletsrymer Yoma het die prys vir beste Afrikaanse hip-hop-liedjie van die jaar met “Wille kat” verower. Sy was saam met Hakkiesdraad Hartman, wat in ŉ interessante baadjie en rooi velskoene op die glanstapyt poseer het, in dié kategorie benoem. Yoma het ook die prys onder haar man, die bekende kletsrymer Hemelbesem, wat ook in dié kategorie benoem is, se neus weggeraap.
Francois van Coke het die beeldjie vir beste alternatiewe album gewen vir sy rock-album Hierdie is die lewe. Adéle Fouché, Lila Botha en Mjön van Blommenstein van die rock-groep Saarkie is met hul eerste Ghoema-toekenning vir beste rock-album, Queen van die toorbos, huis toe.
Lydia Winchester, die bekende musiekpromotor, is vereer met die toekenning vir lewenslange bydrae tot die musiekbedryf terwyl die Klipwerf Dansorkes, wat voete reeds 50 jaar lank op die dansvloer aan die skoffel hou, met die Diamant-toekenning vereer is.
Gewilde gesigte in die kunstebedryf soos Donnalee Roberts, Cindy Swanepoel, Clint Brink en Lynelle Kenned, wat tans in die splinternuwe Afrikaanse fliek Wonderlus te sien is, het as aanbieders vir die aand opgetree en ook almal ŉ draai op die glanstapyt gemaak. JP Keyter en Naas Botha het ook hul lyf aanbieder gehou.
Riana Nel en haar man, Cornel. (Foto: Leonie Bezuidenhout/Maroela Media)
Suzzi Swanepoel. (Foto: Leonie Bezuidenhout/Maroela Media)
Tussen Sterre. (Foto: Leonie Bezuidenhout/Maroela Media)
Stefan Bezuidenhout. (Foto: Leonie Bezuidenhout/Maroela Media)
Sharoney. (Foto: Leonie Bezuidenhout/Maroela Media)
Lizz Meiring en metgesel. (Foto: Leonie Bezuidenhout/Maroela Media)
Genevieve Heynes en Linkris. (Foto: Leonie Bezuidenhout/Maroela Media)
Kurt Darren en sy vrou, Dunay. (Foto: Leonie Bezuidenhout/Maroela Media)
Kosie Beukes en sy ma, Julia. (Foto: Leonie Bezuidenhout/Maroela Media)
Kaleidoskoop. (Foto: Leonie Bezuidenhout/Maroela Media)
JP Keyter. (Foto: Leonie Bezuidenhout/Maroela Media)
Irene-Louise van Wyk en haar verloofde. (Foto: Leonie Bezuidenhout/Maroela Media)
Heuning. (Foto: Leonie Bezuidenhout/Maroela Media)
Heidi. (Foto: Leonie Bezuidenhout/Maroela Media)
Hannes Muller en Hannes Brümmer. (Foto: Leonie Bezuidenhout/Maroela Media)
Hakkiesdraad Hartman. (Foto: Leonie Bezuidenhout/Maroela Media)
Fatman. (Foto: Leonie Bezuidenhout/Maroela Media)
Eva Morgan. (Foto: Leonie Bezuidenhout/Maroela Media)
Craig du Toit Nel en Irene-Louise van Wyk. (Foto: Leonie Bezuidenhout/Maroela Media)
Spoegwolf. (Foto: Leonie Bezuidenhout/Maroela Media)
Naas Botha en sy gesin. (Foto: Leonie Bezuidenhout/Maroela Media)
Lynelle Kenned, Reg Hart en Cindy Swanepoel. (Foto: Leonie Bezuidenhout/Maroela Media)
Skepe – Jo Black (vervaardigers: Murray Lubbe en Danny Smoke)
Kunstenares van die jaar
Die Brug – Elvis Blue (skrywer: Elvis Blue)
“Wille kat” – Yoma (skrywer: C. Witbooi)
Beste pop-album deur ŉ kunstenaar (man)
So lank sal ek jou liefhê – JAY
Beste pop-album deur ŉ kunstenares (vrou)
Beste kontemporêre album deur ŉ kunstenaar (man)
Skree – Steve Hofmeyr
Beste kontemporêre album deur ŉ kunstenares (vrou)
Sing my hart uit – Liezel Pieters
Beste album deur ŉ duo of groep
Gunsteling seisoen – Kaleidoskoop
Liedjies en rympies – Piet Smit
Beste boere- of tradisionelemusiek-album
Ricus Nel bring hulde aan Worsie Visser – Ricus Nel
Miljoene stemme – Ons lieflinge
Musiekvideo-trilogie: “Lei my na die water/Vroumens” – APPEL (regie: Gerhard van Rooyen – GVR)
Beste liedjieskrywer – solo
Beste liedjieskrywer – samewerkingsgroep
Hunter Kennedy, Fred den Hartog en Pierre Greeff
Beste vervaardiger – solo
Beste vervaardiger – samewerkingsgroep
Theo Crous en Karen Zoid
Die onderstaande drie kategorieë word nie beoordeeel, maar slegs via ’n stemproses deur die publiek aangewys:
Publiek se gunstelingkunstenaar
Publiek se gunstelingkunstenares
Publiek se gunstelingduo of -groep
Die onderstaande vyf kategorieë word nie beoordeeel nie, maar slegs via kommersiële statistieke soos verskaf deur die Ghoema-bestuurskomitee aangewys:
“Skepe” (skrywers: Jo Black, Johan Vorster en Christoph Kotze)
“Die Boom” – Monique Steyn
Eretoekenning: Beste verkoper
Die onderstaande twee kategorieë word deur die Ghoema- raad van trustees aangewys:
Emperor's Palace foto's Ghoema Jo Black musiektoekennings
Ghoema’s 2018: Sterre gaan vanaand vir goud
Het die program op TV gekyk, uitstekend, goeie inhoud, trots SA kunstenaars. My keuse was Jo Black en Elvis Blue, het hulself goed van hulle taak gekwyt, geluk aan die ander kunstenaars ook.
Ek hoop van harte dat die jonge heer Beukes volgende jaar ‘n toekenning sal ontvang. Hy is finominaal en baie musikaal met soveel verskillende musiek instrumente. Sterkte en voorspoed vir jou